
	МИНИСТАРСТВО ЗА БРИГУ О ПОРОДИЦИ И ДЕМОГРАФИЈУ
	

	Датум: 15.07.2026. године
	

	Булевар Михајла Пупина 2а 
Б е о г р а д
	




ИЗВЕШТАЈ О СПРОВЕДЕНОЈ ЈАВНОЈ РАСПРАВИ
О ПРЕДЛОГУ ПРОГРАМА ЗА ПРЕВЕНЦИЈУ И ЗАШТИТУ ДЕЦЕ ОД НАСИЉА ЗА ПЕРИОД ОД 2026. ДО 2030. ГОДИНЕ СА АКЦИОНИМ ПЛАНОМ ЗА ПЕРИОД ОД 2026. ДО 2028. ГОДИНЕ ЗА СПРОВОЂЕЊЕ ПРОГРАМА ЗА ПРЕВЕНЦИЈУ И ЗАШТИТУ ДЕЦЕ ОД НАСИЉА ЗА ПЕРИОД ОД 2026. ДО 2030. ГОДИНЕ



        Предлагач: Министарство за бригу о породици и демографију

        Ha основу члана 43. став 3. Закона о Влади („Службени гласник РС, бр.55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон) и чл. 41. став 8. и члана 41г став 3. Пословника Владе („Службени гласник РС“, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14, 8/19 – др. уредба и 106/25), на предлог Министарства за бригу о породици и демографију, Влада је донела Закључак 05 број: 56-5147/2026-2 од 04.06.2026. године, којим се одређује спровођење јавне расправе о Предлогу програма за превенцију и заштиту деце од насиља за период од 2026. до 2030. године са Акционим планом за период од 2026. до 2028. године за спровођење Програма за превенцију и заштиту деце од насиља за период од 2026. до 2030. године (у даљем тексту: Предлог програма са Акционим планом) у периоду од 05. до 25. јуна 2026. године.   
        Програмом јавне расправе било је предвиђено да се Предлог програма са Акционим планом са пратећим материјалом објави на званичној интернет страници Министарства за бригу о породици и демографију, www.minbpd.gov.rs и на Порталу ,,е-Консултације”.
       Програмом јавне расправе било је предвиђено и да се примедбе, предлози и сугестије на Предлог програма са Акционим планом достављају Министарству за бригу о породици и демографију електронским путем преко Портала ,,е-Консултације” https://ekonsultacije.gov.rs/, путем електронске поште на e-mail javna.rasprava@minbpd.gov.rs или писаним путем на адресу: Министарство за бригу о породици и демографију, Булевар Михајла Пупина 2, 11070 Нови Београд, на предвиђеном обрасцу, са назнаком: „Јавна расправа – Предлог програма за превенцију и заштиту деце од насиља у Републици Србији за период од 2026. до 2030. године и Акциони план за период од 2026-2028. године за спровођење Програма за превенцију и заштиту деце од насиља за период од 2026. до 2030. годинe”. Министарство за бригу о породици и демографију је Предлог програма са Акционим планом представило Одбору за права детета  Народне скупштине Републике Србије 19. јуна 2026. године.
        У наставку се налази Преглед примедби, предлога и сугестија на Предлог програма са Акционим планом достављених током јавне расправе. 


ПРЕГЛЕД ПРИМЉЕНИХ ПРИМЕДБИ, ПРЕДЛОГА И СУГЕСТИЈА НА ПРЕДЛОГ ПРОГРАМА СА АКЦИОНИМ ПЛАНОМ


	БР.
	УЧЕСНИК У ЈАВНОЈ РАСПРАВИ
	РЕФЕРЕНЦА
	ПРИМЕДБИ, ПРЕДЛОЗИ И СУГЕСТИЈА
	ОДГОВОР

	1. 
	Повереник за заштиту равноправности
	Предлог програма
2.5. Институционални оквир
2.10. Анализа стања по кључним системима и механизмима
 

	1.  Примедба да Повереник за заштиту равноправности не врши било какву врсту надзора над остваривањем  и заштитом права детета, него прати спровођење закона и других прописа, иницира доношење или измену прописа и даје мишљење о одредбама нацрта закона и других прописа у циљу унапређења равноправности и заштите од дискриминације, у складу са надлежностима прописаним Законом о забрани дискриминације.
2. Примедба на констатацију да  „Независни органи, као што су Заштитник грађана, Повереник за заштиту равноправности и Повереник за слободан приступ информацијама од јавног значаја и заштиту података о личности, укључени су у систем заштите деце од насиља као институционални механизми контроле, праћења и унапређења поштовања људских права. Њихова улога није оперативно поступање у појединачним случајевима насиља, већ надзор над радом надлежних органа, указивање на пропусте у систему, као и препоручивање мера за јачање система заштите деце“ и да је наведено потребно преформулисати на начин да гласи: „Повереник прати спровођење закона и других прописа у циљу унапређења равноправности и заштите од дискриминације и упућује препоруке мера органима јавне власти и другим лицима за остваривање равноправности и заштите од дискриминације.“
3.  Примедбе на констатацију да Повереник за заштиту равноправности има успостављене интерне капацитете за поступање у области заштите деце од насиља, укључујући посебно лице или тим задужен за ову област, као и више доступних механизама путем којих деца и организације могу непосредно пријавити насиље или изразити забринутост, укључујући и подношење притужбе. Овај институционални оквир омогућава доступност заштите и релативно лак приступ механизмима пријаве. С тим у вези да је потребно овакав став 
преформулисати на начин да гласи: „Повереник за заштиту равноправности има успостављене интерне капацитете за поступање у области заштите деце од дискриминације деце, укључујући лица задужена за ову област. Повереник поступа по притужбама због дискриминације деце које могу непосредно поднети и деца, организације које се баве заштитом људских права, као и друга лица. Овај институционални оквир омогућава доступност заштите и релативно лак приступ механизмима заштите од дискриминације деце, укључујући једноставност подношења притужбе, више канала за подношење притужбе, као и непостојање трошкова поступка за странку.“
	Прихватају се коментари. 


	2. 
	Мрежа организације за децу Србије МОДС
	Предлог програма
Увод 1.
Мера 1.2.5
Акциони план
Активности 1.1.1.5
Активности  1.1.4.1
Активности 1.1.2.10
Мере 1.1.2

	Предлози који се односе на предлог програм:
1. Предлаже се да се дефиниција дечјег брака усклади са Општим протоколом за заштиту деце од насиља;
2. Утемељивање суштинског учешћа деце и родитеља у систему мониторинга;
3. Трансформација програма обука у програму јачања капацитета;

4. Редефинисање националне кампање;

5. Увођење посебног фокуса на заштиту деце у неформалном образовању и комерцијалним услугама.
Предлози који се односе на акциони план:
1. Увођење посебне активности за унапређење школске климе и социо-емоционалног учења;
2. Померање рока за израду локалних мапа ризика; 
3. Проширење опсега мапирања услуга за подршку породици;
4. Увођење активности за обуку спортских радника.


	1. Прихвата се.
 2. Не прихвата се. Програмом је  уређен овај део области. 
3. Прихвата се.
4. Не прихвта се. Предвиђена национална кампања ће бити дизајнирана на основу потреба.  
5. Не прихвата се. Већ се налази у правном оквиру Програма. 
    




1. Не прихвата се. Предложене измене су већ садржане у предложеним превентивним активностима.
2.  Не прихвата се. Реч је о контринуираној активности у складу са динамиком формирања и рада локалнихи тимова.
3. Не прихвата се. База свих услуга и пружалаца услуга се води у Републичком заводу за социјалну заштиту у софтверу који је успостављен кроз ИПА 2020.
4. Прихвата се. У мери 1.1.2. додата је активност 1.1.2.12.

	Фондација СОС Дечија села Србије 
	Предлог програма
Увод 1.

Акциони план
Мере 1.1.2.

	Предлози који се односе на предлог програма:
1. Предлаже се да се дефиниција дечјег брака усклади са Општим протоколом за заштиту деце од насиља;

2. Предлаже се увођење посебног поглавља посвећеног евалуацији/вредновању Програма, уз прецизније дефинисање начина процене ефеката како самог Програма, тако и Акционог плана;

3. Предлаже се прецизније дефинисање учешће деце и родитеља у праћењу спровођења и евалуацији Програма и Акционог плана.

4. Предлаже се да се национална кампања о превенцији и заштити деце од насиља дефинише као кампања заснована на доказима, усмерена на промену ставова и понашања у друштву;

5. Предлаже се да се у Програму и пратећем Акционом плану термин „мултидисциплинарни програм обуке“ замени са „мултидисциплинарни програм јачања капацитета професионалаца“, уз кратак опис његовог садржаја.

Предлози који се односе на акциони план:
1. Предлаже се да Акциони план обухвати посебну активност усмерену на циљану подршку школама и предшколским установама у унапређењу школске климе и социо-емоционалног учења, кроз ангажовање целе школске заједнице. Ова подршка може укључити менторство, развој планова за безбедно и подстиајно окружење и праћење осећаја сигурности и припадности ученика;





2. Предлаже се да се у Акционом плану, у оквиру Мере 1.1.2, уведе посебна активност која се односи на обуку спортских радника и запослених у области спорта за превенцију, рано препознавање и заштиту деце од насиља у спортском окружењу.

	Одговори на коментаре на предлог програма од 1-5 су идентични горе датим одговорима на коментаре МОДС-а.




















1. Не прихвата се. Предложене измене (фокус на социо-емоционалне вештине ученика и унапређивање климе у школама и већи обухвата запослених у школама обукама) су већ садржане у предложеним превентивним активностима Министарства просвете (кроз обуке и израду смерница за унапређивање годишњих програма превенције у школама).

2. Прихвата се. У мери 1.1.2. додата је активност 1.1.2.12.






	4.
	Аутономни женски центар (АЖЦ)
	 Предлог програма
1 Увод
2.Опис постојећег стања и налази вредновања претходног документа
-2.2 . Међународни правни оквир
- 2.3.Планска документа 
-2.4. Национални правни оквир
-2.5. Институционални оквир
-2.7. Прикупљање података о насиљу над децом
-2.8.Распрострањеност насиља над децом
-2.9. Превенција насиља над децом
4. Циљеви програма
6.2. Координација, праћење и извештавање
7.3.Надлежне институције за спровођење мера и показатељи учинка
Акциони план
Мере 1.2.1.
Мере 1.2.2.
Мере 1.2.3.
Мере 1.2.4.
Мере 1.2.5.




	Предлози који се односе на Предлог програма:

1. Дефиниције насиља, у вези са насиљем над дететом у контексту спорта уз “сексуалне злоупотребе” додати “и сексуално узнемиравање”. Даље, у делу “физичке повреде или деградирајуће сексуалне ритуале иницијације”, да ли је нужно да сексуалне иницијације буду деградирајуће или се све сексуалне иницијације сматрају сексуалним узнемиравањем? Предлажемо брисање речи “деградирајуће“. 

2. Међународни правни оквир, Конвенције Савета Европе о спречавању и борби против насиља над женама и насиља у породици (Истанбулска конвенција) (страна 8): у делу реченице “децу жртве насиља у породици сматра жртвама насиља” - потребно је исправити: “децу сведоке свих видова насиља обухваћених Конвенцијом сматра жртвама насиља” (не само децу сведоке насиља у породици). У тексту, поред наведених прописаних обавеза нужно је додати обавезе које следе из чл. 26 - психосоцијално саветовање примерено узрасту деце сведока свих видова насиља обухваћениг Конвенцијом уз дужно поштовање принципа најбољег интереса детета; као и обавезу која следи из чл. 31 - предузимање неопходних законодавних или других мера да се обезбеди да приликом поверавања детета и одређивања модела одржавања личних односа детета са родитељем којем није поверено, случајеви насиља обухваћени овом Конвенцијом буду узети у обзир, тако да не угрожавају права и безбедност жртве и деце. Ове допуне су неопходне и због GREVIO препорука упућених Републици Србији 2020. и 2025. године. 

3. Поглављу Институционални оквир (страна 16): у делу текста “Координациона улога у процесу заштите, у складу са надлежностима, поверена је центру за социјални рад, као органу старатељства, и јавном тужилаштву”, треба изменити у складу са одредбама Закона о спречавању насиља у породици - чл. 4 Примена овог закона на одређена кривична дела, чл. 24 Лица одређена за везу, чл. 25 Група за координацију и сарадњу, чл. 26 Састав Групе за координацију и сарадњу и чл. 27 Правилник о сарадњи. Дакле, координациона улога у заштити жртава свих наведених облика насиља поверена је јавном тужилаштву, уз обавезно учешће центра за социјални рад и полиције на састанцима Групе за координацију и сарадњу. 


4. На страни 16: “У ситуацијама насиља у породици или постојања непосредне опасности од насиља водећу улогу преузима јавно тужилаштво, односно Група за координацију и сарадњу којом председава јавни тужилац” - треба исправити, јер јавно тужилаштво има координишућу улогу у свим ситуацијама када постоје кривична дела наведена у чл. 4, а не само у ситуацијам насиља у породици или непосредне опасности од насиља у породици.


5.    У истом поглављу (страна 18) треба додати и Повереника за информације од јавног значаја и заштиту података о личности као надлежни независни орган у заштити права детета. 

6. У поглављу 2.14.  Кључни изазови и препоруке (стране 58-59) - неке од препорука су међусобно повезане, тако да их треба интегрисати на кохерентан начин: На пример, препруку “Унапређивати информисаност деце, родитеља и стручне јавности о механизмима заштите и доступним услугама”, као и препоруку “Развијати програме који подстичу активно учешће деце и младих у превенцији насиља” - треба повезати са препоруком о превенцији - “Системски јачати превентивни приступ...; Препоруку “Развијати локалне интегрисане механизме за координацију и сарадњу између надлежних институција“ – прво треба размотрити механизме који већ постоје, развити их и доградити, а не дуплирати (развојем нових механизама), а потом измењену препоруку повезати са препоруком “Унапредити међусекторску сарадњу....”; 
Препоруку “Јачати улогу организација цивилног друштва у пружању услуга подршке...” треба повезати са препоруком “Развијати и унапређивати доступне и квалитетне услуге подршке...”, којој треба додати и мере заштиту (поред услуга подршке); Препорука “Успоставити интегрисани систем евиденције и континуираног праћење..” треба повезати са препоруком “Успоставити јединствен, систематичан и међусекторски усклађен систем прикупљања, евидентирања и размене података...”. Уз ову препоруку треба додати и препоруку за организовање периодичних истраживања на репрезентативном узорку деце о свим облицима насиља над децом). Поред предложене интеграције препорука по сродном садржају, примећујемо да недостаје препорука која се односи на финансирање мера и активности средствима из буџета на свим нивоима, а релевантна је за спровођење свих препорука и Програма у целини. 

7. У поглављу 4. ЦИЉЕВИ ПРОГРАМА, у дефиницију Општег циља 1 (страна 59) треба додати речи “и подршку“ (у део “...и свеобухватну заштиту од насиља”), и речи „свих облика насиља“ (испред речи „насиља), тако да гласи: Добробит, безбедност и заштита све деце кроз ефикасну превенцију и свеобухватну ПОДРШКУ И заштиту од СВИХ ОБЛИКА насиља. 

8.У опис испод Посебног циља 1, ради свеобухватности, треба додати медије (када се набрајају системи релевантни за превенцију); у делу “кроз интеграцију превентивних активности у редовно деловање институција”, додати организације цивилног друштва, децу, родитеље и старатеље;  у делу “и развој координисаних интерсекторских механизама за деловање” додати речи “превенцију и рано препознавање насиља над децом” (уместо речи “деловање”).

9. За Мера 1.1.1. „Успостављање и функционисање интегрисаних тимова на нивоу јединице локалне самоуправе за превенцију, рано препознавање насиља над децом и заштиту деце од насиља“ збуњујући је део „и заштиту деце од насиља“ јер заштита деце припада Посебном циљу 2 и мерама у оквиру тог циља, те се предлаже изистаљање наведених речи, тако да мера гласи: „Успостављање и функционисање интегрисаних тимова на нивоу јединице локалне самоуправе за превенцију и рано препознавање насиља над децом“. 












10. У Мери 1.1.2. “Унапређење компетенција запослених у државним органима, организацијама и установама за превенцију, рано препознавање насиља и заштиту деце од насиља” - треба додати ОЦД, децу, родитеље и старатеље, и изоставити заштиту деце од насиља (јер заштита припада Посебном циљу 2 и мерама у оквиру тог циља, као што је већ наведено. 










11. У Мери 1.1.4. „Развој и доступност ПРЕВЕНТИВНИХ услуга правовремене подршке родитељству породицама у ризику од насиља над децом“, треба да је јасно да је реч о превентивним услугама подршке, те се предлаже да мера гласи: Развој и доступност ПРАВОВРЕМЕНИХ ПРЕВЕНТИВНИХ услуга подршке родитељству породицама у ризику од насиља над децом“.  

12. Исти комнетра важи и за Меру 1.1.5:  „Развој и доступност услуга правовремене подршке деци у сукобу са законом и деци у ризику од вршења насиља“, тако да се предлаже да мера гласи: Развој и доступност услуга правовремене ПРЕВЕНТИВНЕ подршке деци у сукобу са законом и деци у ризику од вршења насиља.“

13. У дефиницији Посебног циља 2 (страна 60) додати реч “и сведоцима” (у делу “... заштита и подршка деци жртвама насиља”) и речи „свих облика“ (испред речи „насиља“) , тако да циљ 2 гласи: „Обезбеђена благовремена, координисана и делотворна заштита и подршка деци жртвама И СВЕДОЦИМА СВИХ ОБЛИКА насиља“.
У опис испод Посебног циља 2 - свуда доследно наводити децу жртве и сведоке свих облика насиља. 

14. У групи дефинисаних мера уз Посебни циљ 2, у дефиницији Мере 1.2.3. (страна 61) “Унапређење нормативног и правног оквира за заштиту деце од насиља” – испред речи „заштиту“ додати реч “подршку и”, а испред речи „насиља“ додати речи „свих облика“, тако да мера гласи: “Унапређење нормативног и правног оквира за ПОДРШКУ И заштиту деци од СВИХ ОБЛИКА насиља”, и свуда доследно писати заштиру и подршку. 

15. У дефинисаним мерама уз Посебни циљ 2 не налази се мера за развој система доступних услуга подршке деци жртвама и сведоцима свих облика насиља, а то је једна од највећих слаботи система, те предлажемо њено додавање.  


 
16.  У поглављу 5. Мере за остваривање циљева, у опису испод Мере 1.1.1. (стране 61 и 62) - интегрисани тимови на нивоу јединице локалне самоуправе требало би да се баве превенцијом и раним препознавањем насиља над децом, а не и заштитом у конкретним случајевима (то припада мерама у оквиру Посебног циља 2, и већ је коментарисано).  







17.У опису Мере 1.1.4. (страна 64) “Развој и доступност услуга правовремене подршке породицама у ризику од насиља над децом” треба додати и подршку родитељству ненасилног родитеља током и након напуштања заједнице у којој је било насиља. 

18. Мера 1.2.1. (страна 66) не би смела да се сведе на рад служби за пружање подршке и помоћи оштећенима и сведоцима кривичних дела, јер је дефинисана шире – односи се на случајеве насиља над децом, а не само на случајеве који се сматрају кривичним делима (као што је наведено у опису мере, у првом пасусу). 

19. Дефиниција Мере 1.2.2. треба да се прошири речима „или унапређење” иза речи „успостављање”. Већ је навођено да би требало размотрити да ли коришћење Националне платформе „Чувам те“ представља додатну обавезу за процедуре евидентирања у релевантним системима и да ли би платформа за једноставно пријављивање различитих видова насиља, детету прилагођена, уопште требало да садржи све административне податке их евиденција различитих система који учествују у заштити и подршци детету. 

20. Иако се у опису Мере 1.2.3. (страна 67) о унапређењу нормативног и правног оквира помиње Директива ЕУ 2024/1385, позивање на ову директиву изостаје у навођењу конкретних активности у Акционом плану.









21. У Мери 1.2.5. (страна 69) која се односи на унапређење евидентирања, праћења и размене података у случајевима насиља над децом планирана је анализа изводљивости интегрисане националне базе података у оквиру Националне платформе „Чувам те“. Иако је интегрисана национална база података потребна (једна таква евиденција је већ прописана у Закону о спречавању насиља у породици, а од 2016. године до данас није успостављена), треба приметити да платформа „Чувам те“ нема законску основу за постојеће прикупљање и обраду података, а и ако би била одговарајућа за интегрисану националну базу података, питање је ко би управљао таквом базом и да ли би уношење података представљало дуплирање послова надлежних система, што је већ коментраисано у вези са овим питањем у различитим деловима текста Предлога програма.  


22. Када је реч о активностима из Акционог плана, поред коментара датих у првом делу, предлажемо да се у Мери 1.2.1. додају активности које се односе на пружање помоћи и подршке деци жртвама и сведоцима свих облика насиља у оквиру система социјалне заштите, здравствене заштите, образовања и васпитања.

23. Две циљне групе деце су неправдено изостаљена из предлога активности: деца сведоци свих облика насиља и деца чији су родитељи жртве фемицида, због чека предлажемо додавање активности које се односе на развој специјализованих програма подршке за децу сведоке свих облика насиља из Истанбулске конвенције, као што је наведено у препоруци GREVIO (параграф 147, из 2020. године); додавање активности које се односе на специјализоване програме подршке за децу чији је родитељ жртва фемицида и програме подршке за сродничку породицу која постаје старатељ те деце.

24.Опис постојећег стања и анализа вредновања претходног докумнета, чињеница да је Влада 2026. године изменила Уредбу о методологији израде докумената јавних политика (те у складу са тим нису израђене ex-post i ex-ante анализе), условљава то да се нови стратешки документ неће ослањати на податке о примени претходног документа и стварно остварене резултате, нити на процену потенцијалних ефеката, трошкова и користи новог документа јавних политика, што је велика слабост Предлога програма за превенцију и заштиту деце од насиља за период од 2026. до 2030. године (даље Предлог програма). Стога се овај документ могао конципирати као “списак (лепих) жеља” (што ће бити коментарисано у вези са предлогом Акционог плана за период од 2026-2028. године за спровођење Програма за превенцију и заштиту деце од насиља за период од 2026. до 2030. године - даље Акциони план).

25. У делу 2.2. Међународни правни оквир, у навођењу одредби Конвенције Савета Европе о спречавању и борби против насиља над женама и насиља у породици (Истанбулска конвенција) пропуштено је да се истакну два члана која се директно односе на децу, а то су: чл. 26 Заштита и подршка за децу сведоке и чл. 31 Старатељство, право на посету и безбедност (предлози и сугестије испод). У истом делу, када је реч о обавези усвајања правних тековина ЕУ, примећујемо да се Директива (ЕУ) 2024/1385 о борби против насиља над женама и насиља у породици помиње као релевантна у уводним поглављима, али је нема у планираним мерама и активностима. 


26. У делу 2.3. Планска документа, помиње се истекла Национална стратегија за остваривање права жртава и сведока кривичних дела у Републици Србији за период 2020-2025. године, док је за нови стратешки документ био јавни позив за достављање мишљења на полазне основе Стратегије. АЖЦ је истакао да је Стратегија требало да узме у обзир и одредбе Закона о спречавању насиља у породици и постојање Група за координацију и сарадњу, којима се обезбеђује право на посебну заштиту деце и других посебно осетљивих жртава, предвиђених Директивом о минималним стандардима за жртве и сведоке кривичних дела (2012/29/ЕУ). 

27.У делу 2.4. Национални правни оквир релевантан за заштиту (треба да пише “и подршку”) деци (треба да пише “жртвама и сведоцима свих облика”) насиља, наводи се читав низ релевантних закона, чије измене и допуне су планиране у активностима Акционог плана, са роком за завршетак у 4. квартралу 2026. године, што већ сада знамо да неће испунити стандарде које помиње овај Предлог програма и Акциони план.  




28. У Предлогу програма изостаљен је Закон о финансијској подршци породицама са децом (Министарство за рад, запошљавања, брачка и социјална питања одбило је предлог АЖЦ-а да деца која су остала без родитеља у ситуацији када је један родитељ убио другог родитеља, или је неко други убио јединог родитеља кога су имали, имају право на увећани дечји додатак до краја свог школовања без додатних услова).

29. Министарство правде је предложило Нацрт закона о изменама и допунама Законика о кривичном поступку, који је био предожен и октобра 2024. године, и поновољене октобра 2025. године, а који не представља усклађивање кривично-процесног законодавства са Директивом 2012/29/ЕУ. Подсећамо да је Министарство правде поново ставило у јавну расправу скоро идентичан нацрт Закона о малолетним учиниоцима кривичних дела и кривичноправној заштити малолетних лица у кривичном поступку, који је био на јавној расправи и 2016. године, и који је тада повучен јер је смањивао достигнути ниво права у заштити деце жртава и сведока насиља (омогућавањем осумњиченима права жалбе на статус посебно осетљивог сведока, укидањем права на обавезно постављање пуномоћника за малолетне оштећене….). 

30. Радна група за измене и допуне Породичног закона одбила је предлог АЖЦ-а који се тиче измене процесних правила да суд не сме да сматра да се тужба сматра повученом ако се одлучује о правима детета, већ да мора да се обрати центру за социјални рад - органу старатељства да преузме заступање детета; да орган којима се дете обраћа самостално мора детету одмах да постави пуномоћника по службеној дужности ако дете пријављује родитеље, односно старатеље.   

31. Министарство унутрашњих послова није прихватило ниједан предлог УНИЦЕФ-а и АЖЦ-а  који се тичу заштите деце у Нацрту закона о унутрашњим пословима, укључујући и то да полиција не узима изјаве од деце жртава насиља и да их не испитује полиграфски, а ако и узима исказ, да он мора бити дат у присуству стручног радника центра за социјални рада и да мора бити снимљен.  

32. Министарство правде је октобра 2024. и септембра 2025.г. предложило увођење новог кривичног дела у чл. 347б под називом „Обучавање малолетног лица за руковање ватреним оружјем“, али то дело и даље није усвојено нити је садржано у предлогу измена Кривичног законика који је Влада Србије доставила Народној скупштини јуна 2026. године.

33. У текста Предлога програма, уз Закон о основама система образовања и васпитања помиње се Правилник о протоколу поступања у установи у одговору на насиље, злостављање и занемаривање, као и правилници за препознавање и поступање у случајевима дискриминације, али ови правилници не обухватају приватне школе, едукативне програме, клубове и удружења у којима деца стичу неформално образовање из различитих области - што би било нужно уредити (посебно имајући у виду бројне случајеве различитих врста злоупотребе деце).   





34.  У делу Институционални оквир, уз помињање Савета за права детета, нема коментара зашто је ово тело неактивно[footnoteRef:1], што је релевантно за његово будуће деловање.  [1: ] 




35. У истом делу текста, наведено је “Координациона улога у процесу заштите, у складу са надлежностима, поверена је центру за социјални рад, као органу старатељства, и јавном тужилаштву”, као и да “У ситуацијама насиља у породици или постојања непосредне опасности од насиља водећу улогу преузима јавно тужилаштво, односно Група за координацију и сарадњу којом председава јавни тужилац”. Центар за социјални рад не може да има координишућу улогу у процесу заштите деце од насиља, јер та улога припада јавном тужилаштву. Координација центра за социјални рад у заштити деце од насиља несагласна је са одредбама Закона о спречавању насиља у породици. Овај Закон укључује и обавезу координираног поступања у случају свих кривичних дела наведених у чл. 4 тог Закона (што је у најновијим изменама и допунама овог Закона проширено новим кривичним делима), а не само у случајевима насиља у породици. Дакле, координишућа улога у процесу заштите поверена је јавном тужилаштву, уз обавезно учешће представника центра за социјални рад и полиције на састанцима Група за координацију и сарадњу.
Координишућа улога центра за социјални рад треба да буде у пружању подршке деци жртвама и сведоцима свих облика насиља.

36. Питање међусекторског (интегрисаног) механизма за координацију актуелно је на већем броју места у тексту Предлога програма, а делује да се Радна група определила за успостављање новог механизма, што би било дуплирање надлежности, уместо да се појача надлежност и ресурси постојећег механизма, посебно када већ деценију уназад постоји озбиљан мањак запослених у односу на број предмета по запосленом у свим системима задуженим за заштиту деце.

















37. Прикупљање података о насиљу над децом наводи се да “Европска комисија констатује да и даље недостају поуздани интегрисани подаци о насиљу, разврстани по врсти насиља и односу извршиоца насиља и жртве, као и званичне статистике о фемицидима и недостатак података о осетљивим групама”.  Међутим, у Предлогу програма није предвиђено да се унапреди статистика правосуђа, тако да може да се добије укрштени податак о полу деце оштећених кривичним делом са узрастом детета. Такође, нема евиденције о томе колико деце оштећених (од укупног броја деце оштећених) је у судским поступцима имало пуномоћника по службеној дужности, колико деце је давало исказ из посебне просторије, раздвојено пред тужилаштвом и пред судом, и колико деце је оставрило право на имовинско правну заштиту у кривичном поступку.

38. Није предвиђено успостављање базе података убијене деце, разврстане према узрасту, полу и сродству са учиниоцем дела, као и да ли је дете убијено заједно са једним од родитеља/старатеља. Није предвиђено успостављање базе података деце која су остала без оба родитеља у вези са фемицидом (тако што је једна родитељ убио другог, а потом себе, или је родитељ убица у притвору/затвору), нити коме су деца у таквим ситуацијама поверена на старање. Такође, фемицид се појављује само на једном месту у Предлогу програма и потпуно игнорише у предлогу мера и активности.


39. Распрострањеност насиља над децом, нема података о распрострањености насиља у породици, колико деце су жртве и колико њих сведоци таквог насиља.



40. Превенција насиља над децом, не помињу се сектори као што су спорт, култура и забава, као и закони или прописи који регулишу те области, а важне су за превенцију насиља над децом.  





41. Анализа стања по кључним системима и механизмима, када је реч о систему социјалне заштите, поред озбиљног проблема који постоји са информационим системом СОЗИС, треба навести да је Републички завод за социјалну заштиту одустао од евидентирања података о деци сведоцима насиља у породици, без ваљаног (образложеног) разлога, иако је та евиденција постојала у извештајима до 2012. године.

42. У овом делу Предлога програма нема података о врсти, броју и географској распоређености услуга подршке за децу жртве и сведоке свих облика насиља. То што ће бити едукован (мали број) запослених стручњака у различитим системина не мења чињеницу да се услуге психолога у домовима здравља заказују на два месеца[footnoteRef:2] или да знатан број јединица локалне самоуправе (ЈЛС) има тек једну услугу социјлане заштите.  [2:   ] 


43. У истом поглављу, када је реч о подацима из правосуђа, не може бити тачан податак о броју жена жртава кривичног дела насиље у породици у 2024. години[footnoteRef:3]. Такође, није разумно очекивати да центри за социјални рад поред свог информационог система паралелно користе још један (Националну платформу „Чувам те”) за евидентирање пријава насиља над децом. Питање је и како су заштићени и коме су све доступни подаци са платформе „Чувам те” (да ли је прикупљање података на овој платформи регулисано законом, као што налаже Закон о заштити података о личности). Осим тога, делује да примарна улога платформе „Чувам те” није да обезбеди базу података за поступање у свим случајевима насиља над децом, већ да буде платформа за децу за лако пријављивање насиља и ресурс информација за превенцију и информација о заштити и подршци.   [3: ] 


44. Надлежне институције за спровођење мера и показатељи учинка (табела), било би корисно да су надлежне институције за спровођење мера раздвојене од надлежне институције за координацију, односно да су доследно наведене институције из обе групе, јер се већина мера односи на мултисекторске и мултидисциплинарне активнсти.





45. У истој табели, уз већи број показатеља, када је изабрана 2026. година као базна година, за почетну вредност се наводи „Базна вредност биће одређена за 2026. годину“. Имајући у виду да је половина 2026. године, односно да већ тече примена мера и активности из Предлога програма и Акционог плана, ако нема података за почетне вредности у 2026. години, треба унети као почетне вредности податке из 2025. године (као што је већ рађено за низ показатеља). На овај начин, Предлог програма и Акциони план су пуштени у јавну расправу, а могу бити и усвојени, без важних података.

46. Није јасно зашто су за показатеље исхода мера почетне и циљане вредности негде број, а негде проценат и однос. Начелно, показатељи исхода мера треба да се изразе кроз односе, а показатељи резултата активности кроз бројеве, али имајући у виду да у Акционом плану нема показатеља резултата активности, за праћење реализације мера и активности била би корисна оба показатеља, број – који би указивао на резултат активности и однос (проценат) који би указивао на исход мере. 

47. За почетну вредност је на многим местима стављена нула (нпр. „Укупан број  судија, јавних тужилаца, полицијских службеника, стручних радника у центрима за социјални рад и установама социјалне заштите, здравствених радника и здравствених сарадника, запослених у  систему заштите избеглица и управљања миграцијама обучених за превенцију насиља над децом...“), што може бити само за показатељ резултата активности (под претпоставком да у 2025. години ни у једном систему није било ниједне обуке о превенцији насиља над децом, што делује мало вероватно), али не може бити за показатељ исхода мере (посебно што се на другим местима за почетну и циљану вредност показатеља који се односи на обуку наводи проценат запослених који су прошли обуку, тако да се види да у базној години то није нула, већ неки проценат оних који су претходно обучавани). 

48. Неки показатељи су комплексни, а почетна и циљана вредност је изражена бројем, тако да није јасно како ће се рачунати испуњеност показатеља – ако само једна служба у систему спроведе меру, да ли је то показатељ остварености мере на нивоу ЈЛС, или због тога што остале (или већина) служби нису спровеле ту меру, неће се сматрати да је остарен исход (нпр. „Број ЈЛС које имају доступне  програме за подршку менталном здрављу деце и адолесцената као превенције насиља (укључујући и онлајн подршку), са посебним фокусом на децу и адолесценте у ризику, кроз ДЗ, школе, ЦСР,  пружаоце услуга социјалне заштите, и омладинске клубове/центре за ментално здравње младих“ – како ће се рачунати да је остварена циљана вредност, имајући у виду и разлику у величинама ЈЛС, где један програм подршке у једном систему није довољан за потребе деце и младих у тој ЈЛС?). При томе подсећамо да услугe које су биле део националних пројеката (сведочење деце путем видео линка у 4 регионална центра, породични сарадници) нису заживеле, јер даље финансирање истих нису преузела надлежна министарства.

49. У делу Координација, праћење и извештавање, верујемо да Радна група разуме од кога треба прикупљати појединачне извештаје на основу означавања институција одговорних за координацију и извештавање (за мере), институција одговорних за реализацију (за мере), извора провере, односно органа који спроводе активности и органа партнера у спровођењу активности.




50. У вези са поглављем 7. ОКВИРНА ПРОЦЕНА ФИНАНСИЈСКИХ СРЕДСТАВА ЗА СПРОВОЂЕЊЕ ПРОГРАМА, наведно је „Будући да је за имплементацију Програма припремљен Акциони план за период од 2026. до 2028. године, за тај период утврђене су и процене трошкова за планиране активности и остваривање планираних мера и циљева“, међутим, у Акционом плану нема наведених процена финансијских средстава по годинама, што онемогућава квалитетну јавну расправу, јер је потпуно неизвесно да ли ће планирана средства бити и одобрена, а самим тиме и да ли ће бити реализоване планиране активности. Сва досадашња искуства говоре о ниском нивоу реализације планираних активности и мера у стратешким документима јавних политика, а један од разлога је и недостатак средстава или претерано ослањање на донаторска средства.  

51. Даље, немогуће је навести да ће „Укупно процењена финансијска средства за спровођење овог Програма за период од 2026. до 2028. године биће утврђена након консултација са надлежним министарствима“, јер су те консултације морале бити завршене пре него што се Предлог програма и Акциони план пусте у јавну расправу, а посебно имајући у виду да се документа односе и на 2026. годину, чија је прва половина већ прошла без очигледне реализације активности. Чак и тамо где је за реализацију активности наведен извор средстава (нпр. за активности из мере 1.1.5.) није наведена сума ни у колони за 2026. годину, која је текућа, те се морало знати колико средства је опредељено.  

52. Посебно забрињава део „У свим активностима у којима је наведено да су у оквиру програма, који се реализују кроз средства обезбеђена у буџету, ради се о редовном раду државних службеника и намештеника у оквиру својих прописаних активности ... и не захтевају посебно буџетирање“, јер делује као да из буџета неће бити издвојена никаква средства за реализацију активности које не укључују редован рад државних службеника. То потврћује значај чињенице да се Акциони план није смео појавити у јавној расправи без завршених консултација око финансирања активности, на основу чега би заинтересована јавност имала реални увид о томе да ли постоје претпоставке за реализацију плана.  


Предлози који се односе на Акциони план:

1. Када је реч о Акционом плану, велики број активности се односи на израде модела, проограма обуке, мапа ризика, услуга, годишњих планова, креирање смерница, успостављање механизама... и сличне „припремне“ активности, које су претпоставке за реализацију активности примене модела, обука, пружање услуга подршке и слично. Поред тога, рокови за завршетак неких од „припреминих“ активности су касно постављени (у 2028. годину, некада у 4. квартал), што имплицира да остаје мало времена за реализацију активности које се односе на примену. То се види и по томе што изостају циљане вредности у 2026. и делом у 2027. за знатан број показатеља мера. Већ је коментарисано да не може почетна вредност да буде непозната у 2026. години, која је година почетка реализације Акционог плана. 

2. Нема разлога да рок за завршетак спровођења циљаних активности превенције .... буде пре 4. кваратла 2028. за све активности које треба спроводити континуирамо до краја реализације Програма.  

3. Циљане вредности за показатеље мера превентивних активности су постављение врло ниско (свуда где се помиње број ЈЛС, број пружалаца услуге, број стручњака чији су капацитети за примену ојачани). Циљане вредности укупног броја запослених који у једном или више система пролазе обуке за превентивне порграме су изразито ниске у односу на укупни број запослених у систему. На пример, за показатељ „Укупан број запослених у систему образовања и васпитања који је унапредио компетениције за правовремено поступање и реализацију превентивних активности у области заштите деце од насиља“, циљане вредности су постављене 1750, 2000, 2250 (250 обучених годишње), а у основношколском образовању има око 52400 наставника[footnoteRef:4], у средњошколском образовању нешто више од 30000 наставника[footnoteRef:5], а у предшколском установама око 22500 васпитача[footnoteRef:6].    [4: ]  [5: ]  [6: ] 



4. Број служби за пружање подршке и помоћи оштећенима и сведоцима у судовима са адекватним људским, просторним, техничким, стручним и финансијским капацитетима“ - циљана вредност у 2026. не може бити - , јер су ове службе већ успостављене, тако да се сви параметри наведени у показатељу знају. Исто тако циљана вредност у 2027. од 10 је ниско поствљена, имајући у виду чињеницу да су све службе већ успостављење, тако да се ради само на обезбеђивању адекватности служби по свим наведеним парметрима. 

5.Ниска је и циљана вредност од 25 обучених професионалаца ових служби, и то са роком за завршетак у 2028. години, јер би морало да већ постоји минимално 25 обучених професионалаца (службе већ постоје и не могу да раде без по једног обученог професионалца). Све активности из Мере 1.2.1. чине се као понављање активности које су морале да постоје у време када је систем ових служби успостављан). 








6. Нема активности које се односе на пружање помоћи и подршке деци жртвама (а деца сведоци се не помињу) у оквиру основних и виших јавних тужилаштава, пред којима мал. деца сведоче као оштећени/жртве насиља и сведоци. Подсећамо да је оваква служба постојала годину дана у оквиру Вишег јавног тужилаштва у Београду, када су девојке жртве силовања у школи јахања, као и деца жртве и деца сведоци након убистава у основној школи „Владислав Рибникар“ сведочили подсредством видео линка и у присуству психолога, те су снимци њихових сведочења касније коришћени у поступцима, без да су деца излагана секундарној трауматизацији. 

7. Нема активности које се односе на пружање помоћи и подршке деци жртвама (а деца сведоци се не помињу) у оквиру система социјалне заштите, здравствене заштите и образовања и васпитања, а у Мери 1.2.1. постоји такав показатељ („Број деце жртава насиља којима је пружена помоћ и подршка у оквиру система социјалне заштите, здравствене заштите, и образовања и васпитања“). Ово нису деца која су оштећени и сведоци кривичних дела (којима помоћ и подршку пружају службе при вишим судовима), али су деца која су жртве и сведоци различитих облика насиља која се појављују у различитим системима, те им је потребна помоћ и подршка. 

8. Успостављање детету прилагођених, безбедних и поверљивих механизама за пријаву насиља и тражење подршке“, показатељ не може бити „Повећање броја пријава насиља на Националној платформи „Чувам те“ од стране органа, организација и установа (интерне пријаве)“ јер „интерне пријаве“ (чак и да је разумно да представници система пријављују насиље преко платформе, а није, јер већ имају системе за размену информација о насиљу и координацију поступања, кроз Лица задужена за размену и  Групе за коориднацију и сарадњу – што је коментарисано) не одговарају садржају мере. Наиме, мера се односи на успостављање механзама за пријаву насиља намењеног деци – а не систему. Платформа „Чувам те“  је један такав механизам. 

9. Проблем је то што механизам треба да служи и за „тражење подршке“ – а ту подршку треба да пружи систем који готово да нема услуга подршке за децу жртве и сведоке свих облика насиља. Платформа „Чувам те“  је један такав механизам, који након пријаве деци жртвама не нуди благовремену психолошку[footnoteRef:7], нити бесплатну терапеутску подршку, не гарантује бесплатну правну помоћ у ЈЛС, нити постављање адвоката по службеној дужности који ће да заступа интересе детета, независно од тога да ли су родитељи ангажовали пуномоћника или нису. [7: ] 

Треба размотрити да ли је потребно успостављање других механизама или побољшање постојећег – који је с позиције деце прилагођен, безедан и поврељив у односу на пријаве и тражење подршке.





10. Други проблем је то што механизам треба да служи и за „тражење подршке“ – а ту подршку треба да пружи систем који готово да нема услуга подршке за децу жртве и сведоке свих облика насиља. Платформа „Чувам те“ је један такав механизам, који након пријаве деци жртвама не нуди благовремену психолошку[footnoteRef:8], нити бесплатну терапеутску подршку, не гарантује бесплатну правну помоћ у ЈЛС, нити постављање адвоката по службеној дужности који ће да заступа интересе детета, независно од тога да ли су родитељи ангажовали пуномоћника или нису. [8: ] 

Треба размотрити да ли је потребно успостављање других механизама или побољшање постојећег – који је с позиције деце прилагођен, безедан и поврељив у односу на пријаве и тражење подршке. Стога је потребно ревидирати активност 1.2.2.3. у складу са мером и овим коментаром. 

11. „Унапређење правног оквира за заштиту деце од насиља, у показатељу „Закони у области кривичноправне и грађанскоправне заштите деце од насиља, кривичног поступка, заштите од насиља у породици, социјалне заштите, и породично-правне заштите, усклађени са Директивом ЕУ/2012/29, Директивом 2011/93/ЕУ и Директивом ЕУ 2016/800“, недостаје Директива ЕУ/2024/1385, која се помиње као релевантна за усаглашавање домаћег правног оквира у тексту Предлога програма, а која ја релевантра и у заштити деце сведока и жртава насиља, укључујући и грађанскоправну заштиту.  


12. У истој мери, не може бити одговарајући показатељ „Укупан број усвојених закона релеватних за превенцију и заштиту деце од насиља“, јер закони могу бити усвојени без одговарајућих решења, као што је актуелно случај са нацртима за измене и допуне већине релевантних закона, а посебно у односу на нови нацрт закона о малолетницима којим се предлаже смањивање и минимума права деце жртава које гарантује постојећи закон. 

13. За Активност 1.2.3.1. релевантна је и ЕУ/2024/1385 као и прописивање новог кривичног дела  347б под називом „Обучавање малолетног лица за руковање ватреним оружјем“, те их треба додати.









14. Активност 1.2.3.2. не може бити реализована у предвиђеном року, јер већ сада знамо да надлежно министарство није интегрисало све релевантне одредбе Директиве ЕУ/2012/29 у Нацрт измена и допуна Законика о кривичном поступку, што је већ комнетарисано.

15. Исто се односи и на Акривност 1.2.3.3. јер надлежно министартсво није интегрисало све релевантне одредбе Директиве ЕУ/2012/29 у Закон о малолетним учиниоцима кривичних дела и кривичноправној заштити малолетних лица, што је већ коментраисано. 

16. Активност 1.2.3.5. „Усвојити измене и допуне Породичног закона“, означене су измене (изричито забрањују телесно кажњавање деце; изричито и без изузетака забрањују брак у коме је један или оба партнера млађу од 18 година), које, иако важне, не одговарају на стандарде Истанбулске конвенције, препоруке GREVIO за Србију (параграф 172 из 2020. године и параграф 146 из 2025. године, као и друге орговарајуће препоруке), као ни на стандарде Директиве ЕУ/2024/1385, а које су релевантне и помињу се у Предлогу програма, јер изостављају да фокус ставе на заштиту безбедности деце и родитеља жртве у поступцима за поверавање деце и одређивање начина виђања детета са другим родитељем са којим дете не живи, а који је учинилац насиља, те их треба додати.

17. Активност 1.2.3.6. „Усвајање новог закона који уређује рад полиције или измена и допуна Закона о полицији којима се закон усклађује са...“, такође не може бити реализована у предвиђеном року, јер већ сада знамо да надлежно министартсво није предвидело ова усклађивања у Нацрту Закона о унутрашњим послвима, што је већ коментарисано. 

18.Активност 1.2.3.7.  „Усвајање  новог Закона о социјалној заштити који ће садржати одредбе које...“, кратак је рок за усвајање новог закона, имајући у виду његову важност за велики број циљних група. Код тачке 2) „обезбеђују успостављање и унапређивање разноврснијих мера и услуге за превенцију и заштиту деце од насиља“, услуге је боље груписати у опште и специјализоване (као у Истанбулској конвенцији) него назвати неодређено „разноврсне“.

19. Међу активностима које се односе на измене и допуне релевантних закона изостављен је Закон о посебним мерама за спречавање вршења кривичних дела против полне слободе према малолетним лицима (тзв. Маријин закон), који је потребно изменити тако да се односи и на кривична дела сексуалног насиља према деци (нпр. полно узнемиравање) која нису постојала 2013..г., као и да се унапреди систем праћења осуђених након правноснажне осуде и посебно накаон изласка са издржавања казне затвора (како се не би поновило случај Малчанског берберина). Требало би додати и измене и допуне закона који се тичу медија и информисања.

20. Није јасно зашто би за Меру 1.2.4. и механизам заштите деце био одговарајући показатељ „Проценат домова здравља који примењују Протокол за заштиту деце од насиља, злостављања и занемаривања у систему здравствене заштите“, јер је реч о интерсекторској активности у којој домови здравља представљају само један систем.

21.Активност 1.2.4.4. „Пилотирање интегрисаног мултидисциплинарног механизма за рад са децом жртвама насиља у 1 ЈЛС у којој се налази седиште вишег јавног тужилаштва и вишег суда, укључујући просторне, техничке и организационе, и финансијске услове и ангажовање стручњака“ – пилотирање механизма у само једној ЈЛС до краја 2028. је екстремно неамбициозан план. 








22. Поред Активност 1.2.4.5. „Развој специфичних програма подршке за децу жртве сексуалног насиља“, што похваљујемо, нужно је планирати и активности које се односе на развој специјализованих програма подршке за децу сведоке свих облика насиља из Истанбулске конвенције, као што стоји у препоруци GREVIO (параграф 147, из 2020. године), као и специјализоване програме подршке за децу чији је родитељ жртва фемицида и програме подршке за сродничку породицу која постаје старатељ те деце. 

23. У вези са Мером 1.2.5: „Стварање услова за унапређење система евидентирања, праћења и размене података о случајевима насиља над децом“, већ је коментарисано да Национална платформа „Чувам те“ не може бити база података о случајевима насиља над децом, а то јој није ни примарна намена (она је платформа за пријављивање насиља која би требало да је деци лако доступна, безбедна и поуздана, а да истовремено те пријаве буду преузете од надлежних система који по њима поступају и сарађују).

	

1.  Не прихвата се. Предлог дефиниције насиља је преузета из Општег протокола за заштиту деце од насиља.




2. Делимично се прихвата. Додати два члана и брисати  директне и индиректне жртве насиља. Према стандардима права детета и стандарда дефиниција насиља над децом, деца која сведоче насиљу се сматрају жртвама насиља.













3. Не прихвата се. Формулација у тексту Програма се односи на институционални оквир заштите деце од насиља, а не искључиво на поступање према Закону о спречавању насиља у породици. Управо због тога су наведени и центри за социјални рад, као органи старатељства, и јавно тужилаштво. Јавно тужилаштво има координативну улогу у поступању прописаном Законом о спречавању насиља у породици.

4.Прихвата се. Кориговати у: „У ситуацијама насиља у породици и других кривичних дела прописаних Законом о спречавању насиља у породици, координишућу улогу има јавно тужилаштво, , односно Група за координацију и сарадњу којом председава јавни тужилац“

5.Прихвата се.




6. Не прихвата се. Препоруке у тексту Програма су формулисане као засебни правци деловања са циљем да се јасно истакну различити аспекти превенције, заштите, међусекторске сарадње, развоја услуга, учешћа деце и младих, као и праћења и унапређења система. 






















7. Прихвата се. 







8. Прихвата се.








9. Не прихвата се. Назив мере одражава сврху интегрисаних тимова, која не обухвата само превенцију и рано препознавање насиља над децом, већ и координисано поступање надлежних институција у циљу обезбеђивања благовремене и делотворне заштите детета. Као што се може видети у тексту програма, ови тимови нису непосредни пружаоци заштите. Координација поступања подразумева не само у координацију превенције и раног препознавања, већ и заштите деце од насиља. Координација превенције, раног препознавања и заштите стога не припада активности посебног циља 2.

10. Не прихвата се. Мера је усмерена на унапређење компетенција професионалаца запослених у државним органима, организацијама и установама које, у складу са њиховим надлежностима, учествују у систему превенције и заштите деце од насиља. Из тог разлога није основано проширивање циљне групе мере на децу, родитеље, старатеље и организације цивилног друштва, јер се на њих не односе активности за јачање професионалних компетенција. 

11. Не прихвата се. Мера ја јасно дефинисана и укључује и правовременост и превентивност.




12. Не прихвата се. Мера је јасно дефинисана и укључује и правовременост и превентивност.



13. Не прихвате се. Деца која сведоче насиљу сматрају се жртвама насиља, у складу са општеприхваћеним међународним стандардима заштите деце од насиља и права детета.


14. Не прихвата се. Појам насиље је дефинисан у програму према дефницији из Општег протокола и обухвата све облике насиља. Свеобухватна заштита обухвата и подршку жртвама.



15. Не прихвата се. Развој и функционалност система доступних услуга за подршку децу жртвама (деца сведоци сматрају се жрвама) садржани су у мери 1.2.4.

16. Не прихвате се. Као што се може видети у тексту Програма, ови тимови нису непосредни пружаоци заштите. Координација поступања подразумева не само у координацију превенције и раног препознавања, већ и заштите деце од насиља. Координација превенције, раног препознавања и заштите стога не припада активности посебног циља 2.

17. Не прихвата се. Породице у ризику од насиља над децом обухватају и породице у којима је било насиља у породици или партнерског насиља. 

18. Не прихвата се. Ова мера се односи на службе за помоћ и подршку оштећенима и сведоцима кривичних дела, а кроз друге мере су обухваћени други пружаоци подршке.

19. Не прихвата се. Разматрање да ли ће се национална база успоставити као нова или ће бити унапређена постојећа платформа „Чувам те“ је саставни део анализе изводљивости из активности 1.2.5.2.



20. Прихвата се. У тексту програма додати Директиву (ЕУ) 2024/1385 о борби против насиља над женама и насиља у породици. У показатељ мере 1.2.3. и активности  1.2.3.1, 1.2.3.4. и 1.2.3.6, додати (ЕУ) 2024/1385 о борби против насиља над женама и насиља у породици, у мери у којој се односи или је применљива на заштиту деце.

21. Не прихвата се. Сви наведени елементи из коментара ће бити обухваћени планираном анализом изводљивости из активности 1.2.5.2.













22. Прихвата се.






23. Не прихвата се. Деца "сведоци" насиља су по стандардима права детета и стандардима заштите деце од насиља жртве насиља и исто се односи на децу чији су родитељи настрадали насилним путем.





24. Не прихвата се. Током израде акционог плана и програма уређена је свеобухвата анализа стања уз широке консултације са заинтересованим странама.











25. Прихвата се. У тексту програма навести релевантне одредбе Истанбулске конвенције и Директиву(ЕУ) 2024/1385 о борби против насиља над женама и насиља у породици. У показатељ мере 1.2.3. и активности  1.2.3.1, 1.2.3.4. и 1.2.3.6, додати Директиву (ЕУ) 2024/1385 о борби против насиља над женама и насиља у породици, у мери у којој се односи или је применљива на заштиту деце.

26. Не прихвата се. Коментар даје увид заинтересоване стране о статусу другог планског документа, без предлога који је релевантан за овај плански документ.






27. Не прихвата се. Рокови су дефинисани од стране државних органа у складу са Рефорормском агендом. Деца која сведоче насиљу сматрају се жртвама насиља, у складу са општешрихваћеним међународним стандардима заштите деце од насиља и права детета.

28. Не прихвата се. Права деце на финансијску подршку у једнородитељским породицама су адкватно уређена важећим законом и једнако за сву децу, без обзира на разлог стицања статуса једнородитељске породице.

29. Не прихвата се. Овим коментаром се даје увид у процес  јавних расправа за два закона а нема предлога везано за Програм и АП. Оба закона су обухваћена мерама активностима у АП.










30.Не прихвата се. Коментар даје увид у процес јавне расправе у вези овог закона а нема предлога везано за Програм и АП. Закон је обухваћен мерама активностима у АП.



31. Не прихвата се. Коментар даје увид у процес јавне расправе у вези овог закона а нема предлога везано за Програм и АП. Закон је обухваћен мерама активностима у АП.


32. Не прихвата се. Коментар даје увид у процес јавне расправе у вези овог закона а нема предлога везано за Програм и АП.













33. Не прихвата се. Неформални облици учења који су наведени у коментару не уређују се прописима у области образовања и васпитања. Предвиђене су активности унапређења правног оквира за за сва правна лица, предузетнике, организације и удружења чија делатност обухвата рад или контакт са децом ( активности 1.2.3.12, 1.2.3.13, 1.2.3.14. и 1.2.3.15).



34. Не прихвата се. Наведени разлози нису релевантни за прелог Програма. Савет за права детета је формиран и наставиће своје активности.

35. Не прихвата се. Формулација у тексту Програма се односи на институционални оквир заштите деце од насиља, а не искључиво на поступање према Закону о спречавању насиља у породици. Координативна улога ЦСР у заштити деце од насиља је прописана Законом о социјалној заштити, а концепт заштите деце од насиља усвојен Општим протоколом за заштиту деце од насиља координативну улогу даје центрима за социјални рад.  Управо због тога су наведени и центри за социјални рад, као органи старатељства, и јавно тужилаштво.





36. Не прихвата се. Успостављање новог механизма намењеног деци је неопходно јер се постојећи механизми односе на све жртве, без специфичних поступака, вештина и компетенција за децу жртве насиља. Такође, постојећи механизми заштите се односе искључиво на жртве кривичних дела али не и на жртве насиља које није квалификовано као кривично дело. Пракса успостављања „све-на-једном-месту“ модела за заштиту деце од насиља уз истовремено постојање општих служби за помоћ и подршку жртвама и сведоцима кривичних дела  је успостављена у више земаља,  и сматра се једним од примера најбољих пракси заштите деце од насиља и подршке деци жртвама. 

37. Разлози наведени у коментару били су полазна основа за планирање мере успостављања националне базе податка која треба да садржи податке наведене у коментару, али и низ других података који омогућавају праћење детета кроз систем и праћење случаја.







38. Разлози наведени у коментару биће део разматрања података који ће база садржати. Фемицид, као ни други конкретизовани облици насиља нису експлицирани у документу, јер се програм односи на све облике насиља, укључујући и фемицид детета, и дете мајке жртве фемицида. 


39. Не прихвата се. Деца сведоци се сматрају децом жртвама у складу са општеприхваћеним стандардиа права детета и заштите деце од насиља. 

40. Не прихвата се. Предвиђене су активности унапређења правног оквира за за сва правна лица, предузетнике, организације и удружења чија делатност обухвата рад или контакт са децом (активности 1.2.3.12, 1.2.3.13, 1.2.3.14. и 1.2.3.15). 

41. Ограничења у евидентирању наведена су у опису стања а биће садржана у пасошима показатеља.




42. Не прихвата се. Проблем недостатака података је наведен у анализи стања. Недостатак људских ресурса и недовољан број услуга је такође садржан у анализи стања.


43.  Питања наведена у коментару биће разматрана и обрађена у Анализи изводљивости из мере 1.2.5. Статистика правосуђа биће део активности израде модела националне базе података из активности 1.2.5.3.









44.  Не прихвата се. Акциони план је израђен применом важеће методологије о изради планског документа  у складу са Законом о планском систему:. и Уредбом о методологији управљања јавним политикама, анализи ефеката јавних политика и прописа и садржају појединачних докумената јавних политика.

45. Не прихвата се. Подаци за 2026. годину прикупиће се у првом кварталу 2027. године како би се обухватила цела 2026. година.






46. Не прихвата се. За одређене индикаторе стопа и проценат боље исказују резултате, исходе и ефекте него број.





47. Не прихвата се. Индикатор се односи на специфичан мултидисциплинаран програм јачања капацитета који тек треба да се развије (активности 1.1.2.1. – 1.1.2.3.). Даље активности, може се видети, односе се на секторске обуке, за које нису дати специфични показатељи, изузев за сектор образовања, у складу са предлозима министарстава.




48. Не прихвата се. Показатељи су усаглашени на нивоу свих  релевантних министарстава и Републичког секретаријата за јавне политике.
















49.Процес праћења уређен је Законом о планском систему и Уредбом о методологији управљања јавним политикама, анализи ефеката јавних политика и прописа и садржају појединачних докумената јавних политика. Поглавље о праћењу припремљено је у скалду са овим прописима.

50. Не прихвата се. Буџет ће се припремати када се прикупе сви коментари и кад се дефинише финални документ. У складу са важећим прописим који регулише израду документа јавне политике, на јавну рапсраву може да се ставити предлог планског документа без исказаног буџета.







51. Одгворено под редним бројем 50.











52. Одговорено под редним бројем 50.


















1. Не прихвата се. Ово је АП 2026-2028, а радиће се АП за наредне две године, који ће се наставити на активности из овог плана.










2. Одговорено под претходним редним бројем 1. 



3. Не прихвата се. Подаци су наведени по актуелним релевантним проценама министарстава. 












4. Не прихвата се. Показатељ не мери број успостављених служби него број служби које су адекватно опремљене и са одговарајућим ресурсима, а на основу података анализе из активности 1.2.1.1.



5. Не прихвата се У складу са прописима који уређују израду докумената јавне политике, показатељ и циљана вредност су усклађени са текућим ЕУ пројектом који спроводе Министарство правде и УНИЦЕФ. Додатно овде је реч о специјализованом програму обуке који за сада не постоји, те је ова активност комплементарна са обукама које су лица која раде у службама за помоћ и подршку похађала.

6. Не прихвата се. Због недостатка специфичних служби за децу жртве кривичних дела и других облика насиља (деца сведоци по стандардима права детета сматрају децом жртвама) планирана је мера успостављања мултидисциплинарног интегрисаног механизма за децу жртве свих облика насиља (мера 1.2.4.).


7. Коментар се не прихвата. Активност није наведена јер су то основни послови ових служби и оби се не наводе у овом програму. Деца сведоци се сматрају децом жртвама у складу са општеприхваћеним стандардиа права детета и заштите деце од насиља




8.Прихвата се. Показатељ треба брисати из мере 1.2.2. и додати у показатеље мере 1.2.1.. У оквиру мере 1.2.2. додати показатељ који мери број екстерних пријава, уколико је могуће добити податак о броју пријава коју су поднела деца.







9.Не прихвата се. Деца имају могућност пријаве - тражења помоћи на платформама и кроз Дечју линију и СОС телефоне, али је идентификована неопходност да додатни механизми треба да постоје у оквиру самих органа/система који су надлежни за заштиту деце од насиља. Активност је да се успоставе канали пријаве и тражења помоћи који не морају нужно да значе да ће се добити терапеутска правна или слична подршка већ да ће тај канал активирати службе које ће то обезбедити.


10. Не прихвата се. Разлози претходно наведени под редним бројем 9.













11.Прихвата се. У тексту програма додати Директиву (ЕУ) 2024/1385 о борби против насиља над женама и насиља у породици. У У показатељ мере 1.2.3. и активности  1.2.3.1, 1.2.3.4. и 1.2.3.6, додати (ЕУ) 2024/1385 о борби против насиља над женама и насиља у породици , у мери у којој се односи или је применљива на заштиту деце.

12.Не прихвата се. Пасошем индикатора биће појашњено како ће се мерити успешност овог индикатора, са становишта релевантних норми за заштиту деце од насиља и усклађености са директивама ЕУ.


13.Прихвата се. У тексту програма додати Директиву (ЕУ) 2024/1385 о борби против насиља над женама и насиља у породици. У У показатељ мере 1.2.3. и активности  1.2.3.1, 1.2.3.4. и 1.2.3.6, додати (ЕУ) 2024/1385 о борби против насиља над женама и насиља у породици , у мери у којој се односи или је применљива на заштиту деце.

14. Не прихвата се. Рокови су усаглашени на свим релевантним министарствима.



15. Одговорено под редним бројем 14.




16.Прихвата се. У активност  1.2.3.5. додати текст "успостављају нове и прецизирају и унапређују  постојеће мере заштите од насиља у породици”.








17. Одговорено под редним бројем 14.





18. Одговорено под реддним бројем 14. Акциони план не може дати конкретне дефиниције и теминологију новог законског текста.




19. Не прихвата се. Предвиђена је анализа примене закона која ће дати увиде како је потребно унапредити закон (активност 1.2.3.21.). Предлог око измена и допуна закона у области медија и информисања није конкретизован, те се не може прихватити.



20.   Не прихвата се. Посебни протокол је секторски и односи се на Министарство здравља које прати његову примену у систему здравстсвене заштите.


21. Не прихвата се. Успостављање мултидисциплинарног механизма је комплексан задатак који тражи захтевно пилотирање.Током процеса израде модела и процеса пилотирања процениће се могућности и сврсисходност повећања броја пилот општина. Следећи АП наставиће се на постојеће активности у вези пилотирања и успостављања механизма. 


22. Не прихвата се. Деца сведоци се сматрају децом жртвама у складу са општеприхваћеним стандардиа права детета и заштите деце од насиља.

23. Разлози наведени у коментари су били полазна основа за планиранње анализе изводљивости која је садржана у АП.


	5.
	Републички секретаријат за јавне политике
	Предлог програма
7.3 Надлежне институције за спровођење мера и показатељи учинка
Акциони план
	1. За општи циљ 1. -одређен је показатељ: Успостављена интегрисана национална база података са стандардизованим индикаторима за прикупљање и анализу података о насиљу према деци. Сугестија да се наведени показатељ брише јер не представља показатељ ефекта, већ је у питању процесни показатељ, који мери да ли је национална база података успостављена или не. 
2. За меру 1.1.1. -Успостављање и функционисање интегрисаних тимова на нивоу јединице локалне самоуправе за превенцију и рано препознавање насиља над децом одређен је показатељ: Број ЛС у којима су формирани мултисекторски механизми за превенцију, рано препознавање насиља и заштиту деце од насиља, док је циљана вредност исказана у процентима. Овакво решење није методолошки доследно, јер је показатељ изражен као апсолутан број, а циљана вредност као проценат. Неопходно је ускладити мерну јединицу показатеља и циљане вредности, тако да обе буду исказане на исти начин.
3. За меру 1.1.3. - Унапређење знања и промена ставова родитеља, деце и шире јавности о ризичним и заштитним факторима насиља над децом, као један од показатеља, одређен је показатељ: Спроведена национална кампања о превенцији и заштити деце од насиља. Предлаже се брисање наведеног показатеља, јер не представља показатељ резултата, већ процесни показатељ који мери реализацију активности, односно да ли је национална кампања спроведена. Дизајнирање и организовање националне кампање дефинисано је као активност 1.1.3.1 у Предлогу акционог плана.
4. За меру 1.1.4. -Развој и доступност услуга правовремене подршке родитељству породицама у ризику од насиља над децом дефинисан је показатељ: Усвојен правилник о стандардима за пружање услуга интензивне подршке породици. Предлаже се брисање наведеног показатеља, јер не представља показатељ резултата, већ процесни показатељ који мери искључиво да ли је правилник усвојен. Такође, предлажемо да се у Предлогу акционог плана као посебна активност дефинише: „Усвајање правилника о стандардима за пружање услуга интензивне подршке породициˮ, с обзиром на то да је реч о нормативној активности која представља предуслов за развој и пружање наведених услуга.
5. За меру 1.1.5. - Развој и доступност услуга правовремене подршке деци у сукобу са законом и деци у ризику од вршења насиља одређени су показатељи: Усвојен протокол о поступању према деци у сукобу са законом која имају  тешкоће у области менталног здравља и Усвојена Инструкција за центре за социјални рад за поступање у процесу реинтеграције деце после извршења заводских мера. Предлаже се брисање наведених показатеља, јер не представљају показатеље резултата, већ процесне показатеље који мере реализацију појединачних активности, односно усвајање предвиђених докумената. Усвајање протокола и инструкција одређени су као активности 1.1.5.5. и 1.1.5.9 у Предлогу акционог плана.








6. За посебан циљ 1.2. - Обезбеђена благовремена, координисана и делотворна заштита и подршка деци жртвама насиља  дефинисан је показатељ: Успостављен интегрисани мултидисциплинарни механизам за децу жртве насиља. Предлаже се брисање наведеног показатеља, јер не представља показатељ исхода, већ процесни показатељ који мери да ли је предвиђени механизам успостављен. Успостављање интегрисаног мултидисциплинарног механизма целисходније је дефинисати као активност у акционом плану. 

7. За меру 1.2.2. -Успостављање детету прилагођених, безбедних и поверљивих механизама за пријаву насиља и тражење подршке дефинисан је показатељ: Израђени стандарди за детету прилагођене, безбедне и поверљиве канале пријаве насиља и тражења подршке. Предлажемо брисање наведеног показатеља, јер не представља показатељ резултата, већ процесни показатељ који мери да ли су стандарди израђени. Израда стандарда дефинисана је као активност 1.2.2.2 у Предлогу акционог плана.

8. За меру 1.2.3. - Унапређење правног оквира за заштиту деце од насиља размотрите брисање показатеља: Закони у области кривичноправне и грађанскоправне заштите деце од насиља, кривичног поступка, заштите од насиља у породици, социјалне заштите, и породично-правне заштите, усклађени са Директивом ЕУ/2012/29, Директивом 2011/93/ЕУ и Директивом ЕУ 2016/800, Усвојен посебни протокол поступања правосудних органа за заштиту деце од насиља и  Донето Стручно методолошко упутство за процену индикатора ризика код насиља над децом и хитне мере и интервенције за систем социјалне. Наведени показатељи не представљају показатеље резултата или исхода, већ процесне показатеље који мере да ли су одређене нормативне и стручне активности спроведене. У Предлогу акционог плана дефинисани су прописи које је потребно изменити ради усклађивања са директивама.


9.У оквиру поглавља 5. МЕРЕ ЗА ОСТВАРИВАЊЕ ЦИЉА није приказана анализа ефеката мера. Сугерише се да се након табеле 7.3. Надлежне институције за спровођење мера и показатељи учинка, дода тачка 5.2 Анализа ефеката мера, у којој ће се приказати анализа очекиваних ефеката предложених мера, применом питања за оцену ефеката, садржаних у прилозима 5-10 Уредбе о методологији израде докумената јавних политика (Сл. гласник РС, бр. 20/25, 20/26 и 30/26).










10. У Предлог акционог плана нису преузети сви показатељи за праћење напретка у постизању општег циља (Проценат ученика који имају осећања припадности школи и Проценат ученика који су задовољни или веома задовољни својим животом), који су дефинисани у Предлогу програма. Чланом 22. Уредбе о методологији израде докумената јавних политика (Сл. гласник РС, бр. 20/25, 20/26 и 30/26) прописано је да се у акциони план преузима општи циљ из програма са показатељима

	1. Прихвата се.






2. Прихвата се.










3. Прихвата се.










4. Прихвата се.











5. Не прихвата се. Усвајање закона или прописа чије је постојање неохподно за реализацију одређеног циља, не може се сматрати процесним показатељем, већ најмање поккзатељем резултата ако је такав показатељ предвиђен. Процесни показатељ би била израда нацрта или предлога закона. Низ докуменаза јавне политике садржи такав индикатор (на пример Програм за борбу против трговине људима, Стратегија превенције и заштите од дисктиминације и др).




6. Прихвата се.










7. Прихвата се.









8. Не прихвата се. Усклађивање закона са правним тековнама ЕУ и усвајање закона или прописа чије је постојање неохподно за реализацију одређеног циља, не може се сматрати процесним показатељем, већ најмање показатељем резултата ако је такав показатељ предвиђен. Процесни показатељ би била израда нацрта или предлога закона. Низ докуменаза јавне политике садржи такве индикаторе (на пример Програм за борбу против трговине људима, Стратегија превенције и заштите од дисктиминације и др).
9. Не прихвата се. Усклађивање закона са правним тековнама ЕУ и усвајање закона или прописа чије је постојање неохподно за реализацију одређеног циља, не може се сматрати процесним показатељем, већ најмање показатељем резултата ако је такав показатељ предвиђен. Процесни показатељ би била израда нацрта или предлога закона. Низ докуменаза јавне политике садржи такве индикаторе (на пример Програм за борбу против трговине људима, Стратегија превенције и заштите од дисктиминације и др).

10. Не прихвата се. Из  АП су брисани индикатори чија реализација није планирана за период 2026-2028 за који важи овај АП. Остаривање конкретних показатеља планирано је за 2030.

